procesaur/Wiki.mk huggingface dataset:
Таван

Таван или плафон - дел од меѓукатната конструкција што ја затвора просторијата од горната страна, односно долната обработка на меѓукатната конструкција. Таванот има естетска намена, но врши и топлинска и звучна изолација. Таваните може да бидат хоризонтални, коси или специјално обликувани.
1 Видови
Видот на таванот зависи од функцијата на градбата во која се наоѓа.
* Вградениот таван формира една единица со меѓукатната конструкција.
* Споениот таван може да биде еднослоен или повеќеслоен, а меѓукатната конструкција служи како потпора.
* Одвоениот таван е одделен од меѓукатната конструкција со воздушен слој од 2,8 до 10 см, а за одвојување на таванот се користат елементи од метал, дрво, алуминиум и др. На овој начин се зголемува звучната и топлинската изолација.
* Спуштен (висечки) таван е направен од ламели или алуминиумски плочи кои ја формираат таванската површина и носечките конструкции кои служат како носач за ламелите и плочите.
2 Материјали и обработка
При избор на материјал за таван, важни се естетските, како и акустичните особини. Во зависност од начинот на обработка, завршниот слој на таванот може да се лие со сите видови тавански малтери или на него да се постават елементи од цврсти материјали, како што се изолациони плочи изработени од гипс, стиропор, дрво, алуминиум.
На завршетокот на мезанинската конструкција, таванот може само да се обои или прво да се малтериса, а потоа да се обои. Гипсот може да се нанесе и директно на армирано-бетонскиот таван. При изработка на таван каде што имаме дрвени меѓукатни конструкции на долната страна на таванските греди се прикачени летви, на нив е поставен носач на малтер, а потоа малтер. На таванските греди може да се постават градежни и изолациски плочи, кои можат да бидат малтерисани или оставени видливи.
3 Декорација на таванот
Таваните обично се обоени, но можат да бидат и насликани, што бил чест случај во минатото, а еден од најпознатите тавани е оној во Сикстинската капела. За боење на таваните обично се користи белата боја, но ниту другите бои не се занемарливи. Плочите што се поставуваат на таванот, покрај изолационата функција, може да имаат и декоративна функција. Осветлувањето на просторијата е тесно поврзано со таванот, бидејќи обично се наоѓа на него.
Симо Симовски

Симо Петров Симовски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште, а потоа работел како општ работник. Во септември 1944 година, заминал на Китка и станал борец на Дванаесеттата македонска ударна бригада. Се истакнал како храбар и дисциплиниран борец. Учествувал во сите битки на бригадата против непријателот. Со нетрпение го чекал денот кога ќе почне битката за ослободување на неговиот роден град, Скопје. На десетина дена пред нападот на Скопје, во борбите на бригадата против балистичките банди кои биле потиснати кон Матка и Глумово, загинал на 1 ноември 1944 година. Неговите посмртни останки биле закопани на cкoпскитe гробишта.
2 Наводи
Планинарски дом „Широка“

Планинарски дом „Широка“ — планинарски дом во Македонија, сместен на надморска височина од 1.950 метри, под врвот Пелистер, на планината Баба.
1 Местоположба
Домот се наоѓа на надморска височина од 1.950 метри под самиот врв Пелистер, на околу 23 километри од градот Битола. До Планинарскиот дом најлесно се стигнува од „Инфо центарот“ на националниот парк „Пелистер“ или поранешно место викано „на Лазо вилата“ со старт од 1360 метри надморска височина, со должина на патеката од околу 9 км. Пешки се стигнува за 2.30 до 3 часа по макадамски пат, може да се стигне и со теренско возило, а е идеално за со планински велосипед.
2 Историја
Планинарскиот дом познат како „Ловечка куќа“ во минатото немало услови за користење, а во лето го користеле само берачите на боровинки за преспивање и складирање на собраните боровинки.
Во 2016 година почнало обновување на домот во организација на Планинарскиот спортски клуб „Димитар Илиевски-Мурато“ и Скијачкиот и сноубординг клуб „ССНЛ“ од Битола со средства од спонзори и донации од љубителите на планината. Реновирањето сè уште не е завршено, но створени се услови за пристојно сместување.
Во ноември 2021 година домот бил опожарен и оттогаш е вон употреба.
3 Особености
Планинарскиот дом располага со16 кревети една во една соба, трпезарија, кујна, затоплување на дрва, струја на агрегат, вода.
Планинарскиот дом не работи редовно за време на викенди и се отвора со претходен договор и најава на групи кои сакаат да ноќеваат.
4 Патеки
Патеки кои водат до Планинарскиот дом „Широка“:
* ПД Широка (1950 м) - Врв Пелистер (2601 м): 3,5 км 1:30 – 2 часа маркирана патека.
* ПД Широка (1950 м) – Мало Езеро (2180 м) – Големо Езеро (2218 м) – Нижеполе (1170 м): 12 км - 3-4 часа - маркирана патека.
* ПД Широка (1950 м) - врв Козји Камен (2180): 2,5км 1:30 часа - немаркирана патека.
* ПД Широка (1950 м) - село Маловиште (1150м.): 9 км 3-3:30 часа - маркирана патека.
* Трекинг патека од село Дихово до село Курбиново – 40 км.
Бранко Сиџимовски

Бранко Сиџимовски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште. Поради лошите материјални услови на семејството, уште во најраната младост бил принуден да стане општ работник. Есента 1944 година стапил во редовите на Дванаесеттата македонска ударна бригада. Бил борец во третата чета на вториот баталјон. Важел за мошне примерен и дисциплиниран борец. Посебно се истакнал со својата храброст во борбите против балистите на падините на Китка и Водно и покрај реката Треска. Учествувал во минирањето на сообраќајниците, со цел да се оневозможи повлекувањето на Германците од југ кон Скопје. По наредбата за напад за ослободување на Скопје, зел учество со својата чета во уличните борби. Токму во тие борби бил тешко ранет и како последица на тоа починал во 1945 година.
2 Наводи
Јордан Смилков

Јордан Ангелев Смилков ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно семејство. Завршил основно училиштее, а потоа се занимавал со земјоделство. Како симпатизер на народноослободителното движење, активно ја помагал борбата против окупаторот. Собирал храна и други материјали и ги пренесувал на партизаните, кои оперирале во близина на Љубанци. Во неговата куќа била сместена и партизанската фурна. Во октомври 1944 година стапил во борбените редови на Шеснаесеттата македонска ударна бригада, со која се борел против балистите во Скопска Црна Гора. Од тешките напори на војувањето, се разболел и бил испратен на лечење во партизанската болница, каде и починал. Неговите останки биле закопани на селските гробишта.
2 Наводи
Правда Спасовска

Правда Ефтова Спасовска ( во — ) — македонски партизан, борец за слобода на Македонија и учесник во НОВ.
1 Животопис
Произлегува од занаетчиско семејство. По завршувањето на основното училиште го изучила шивачкиот занает. Работела како работничка - шивачка. Уште рано се приклучила во помагањето на оруженото востание против окупаторот. Учествувала во многубројни акции во Куманово и со успех ги извршувала поставените задачи. Како признание за пројавената приврзаност кон НОВ и успешното извршување на поставените задачи, на 1 мај 1943 година била примена за член на СКОЈ. Во летото 1944 година стапила во Треттата македонска ударна бригада. Како искусен борец била примена за член на КПЈ и поставена за заменик политички комесар на чета. Кон крајот на 1944 година била ранета во една тешка борба против балистите кај реката Треска. Потоа била заробена и ѕверски мачена од балистичките банди, а накрај и стрелана. По ослободувањето на Македонија била закопана во Тетово.
2 Наводи
Небеска Тимјановна

Небеска Тимјановна — роман на македонскиот писател Петре М. Андреевски, првобитно издаден во 1988 година.
Збогатувајќи ја македонската книжевност со „Небеска Тимјановна“, авторот со својата мајсторија и моќ одново ја покажува и докажува силната желба да се биде признат во и преку јазикот. Со приказ на тогашната социјална и политичка состојба, Андреевски ја нагласува потребата на секој човек да го потврди својот идентитет.
1 Посвета и наслов
Романот ја носи следнава посвета:
„Небеска“ е превод на грчкото име „Уранија“, а Тимјановна го носи името на дедото на Уранија, Тимјан (Евтимиос), кој починал во 1943 година. Внуката на Уранија Јурукова (мажена Пировска), Уранија Пировска, е директор на македонскиот Хелсиншки комитет за човекови права.
На почетокот на романот, авторот го дава следново објаснение за содржината:
2 Содржина
Дејствието во романот го покрива периодот на Втората светска војна, Грчката граѓанска војна и повоениот период, ги следи главните политички случувања во Егејска Македонија и човечката димензија преку приказната на Небеска Тимјановна. А како да се раскаже цел еден живот – тегобен и испреплетен со маките на сопствениот народ? Има ли зборови што можат да го опишат тоа што го гледаат очите, тоа што го страда срцето? И колку цврст треба да биде човекот за да ги издржи животните искушенија: стрелањето на непокорниот татко, љубовниот неспокој што мора да се крие од другите, пеколните борби во планините, цицалчето кое мора да се напушти, обвинувањата на довчерашните другари, страдањето во логорите заради идеалите за кои е жртвуван целиот живот?…
И пак да се најдат сили за да се надмине сè и на крајот сè да се раскаже – за да остане запаметено, за да не се заборави.
Главниот женски лик и водечка сила во приказната, Небеска Тимјановна, е карактер што жилаво се бори против окупаторот и се издигнува до архетип на храброста. Фигура што пренесува трајна вредност за тоа што значи да се биде жена и мајка во македонската книжевност.
3 Изданија на романот
* 2002 – издание на Табернакул во библиотеката Темелници, ИСБН 9989-937-14-1
* 2020 – издание на Три, ИСБН 978-608-230-637-7
4 Поврзано
* Македонска книжевност
* Пиреј
* Скакулци
Митре Спасовски

Митре Гелев Спасовски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во селско семејство. Завршил основно училиште, а потоа се занимавал со земјоделство и повремено со чување на добиток. По смртта на својот татко бил принуден да слугува кај поимотните соселани. Го помагал подготвувањето на оружената борба против окупаторот. Во септември 1944 година, стапил во борбените редови на Треттата македонска ударна бригада. Бил учесник во сите нејзини борби и секогаш се истакнувал со својата храброст и пожртвуваност. Кон крајот на октомври истата година, храбро загинал во борбата против балистите и Германците кај селото Шишево.
2 Поврзано
* Србољуб Спасовски
Стивен Синот

Стивен Синот (|Stephen P. Synnott, р. 1946) — американски астроном и научник од програмата „Војаџер“ при Лабораторијата за реактивен погон и стручњак за оптичко наведување на вселенски летала. Открил неколку месечини на планети од надворешниот Сончев Систем како Метида, Пак, Лариса, Кресида, Теба и Протеј.
1 Почести
Астероидот 6154 Стивенсинот, откриен од Хенри Холт во 1990 г. е наречен во чест на овој астроном. Името е објавено од Центарот за мали планети на 1 јули 1996 г.
Стевче Спасовски

Стевче Кузманов Спасовски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во изразито сиромашно селско семејство. Завршил основно училиште, но поради тешкиот живот во родното село, со семејството се доселил во Страцин. Таму се занимавал со земјоделство и чување на добиток. Под влијание на прогресивните луѓе од Куманово, станал симпатизер на народноослободителното движење. Во јули 1944 rодина, тој стапил во Треттата македонска ударна бригада. Во бригадата бил еден од најмладите борци. Тоа не му пречело набргу да се здобие со борбено искуство и да стане примерен борец. Се истакнал во борбите на теренот околу Велес. Преоблечен во цивилна облека успеал да се доближи до една куќа во која се наоѓале германски војници, да фрли рачна бомба и да ги убие сите шестмина војници. Во тоа дејствие, тој заробил поголемо количество воен материјал и придонел да бидат запленети два автомобила. Поради ваквата храброст, бил одликуван и поставен за заменик на политичкиот комесар на првата чета. Борбениот пат на овој истакнат борец храбро завршил во борбата против балистите и Германците на реката Треска, кога неговата чета се пробивала како претходница во оваа битка.
2 Наводи
Александар Спасовски

Александар Стојанов Спасовски ( во — во ) — македонски партизан, борец за слобода на Македонија и учесник во НОБ.
1 Животопис
Завршил основно училиште. Поради лошата материјална состојба не можел да го продолжи образованието и затоа изучил лимарски занает. Во Скопје организирано му пристапил на народноослободителното движење, кои материјално го помагал. Учествувал и во извршувањето на бројни акции, против непријателот. На 6 септември 1944 година, тој стапил во Дванаесеттата македонска ударна бригада, како борец на четвртиот баталјон. Бил учесник во сите нејзини борби и дејствија против Германците и балистите. Учествувал во разбивањето на балистичките банди, покрај реката Треска, што биле кон центрирани на тој терен. Во таа борба, тој загинал во месноста Бел Камен. Неговите останки биле пренесени и закопани на скопските гробишта.
2 Наводи
Александар Средобински

Александар Ѓорѓиев Средобински ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од градско семејство. Завршил основно и средно образование во родното место. Бил еден од напредните интелектуалци, кои активно се приклучиле во подготовките за оружено востание против окупаторот. На 15 септември 1944 година стапил во Шеснаесеттата македонска ударна бригада и станал борец во младинскиот баталјон, кој бил ударна сила на бригадата во борбите против непријателот. Во борбите се истакнал како храбар и смел борец против балистичките банди. Честопати се јавувал како доброволец во разни акции. На 17 октомври 1944 година храбро загина, во борбата против непријателот кај селото Раштак.
2 Наводи
Богојче Спасовски

Богојче Трајанов Спасовски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно селско семејство. Се доселил во Скопје со своето семејство во борбата за опстанок. Во септември 1944 година, стапил во редовите на Дванаесеттата македонска ударна бригада. Бил распореден во третата чета на вториот баталјон. Учествувал во сите битки на бригадата против непријателот и при тоа се истакнал како дисциплиниран и храбар борец. Кон крајот на септември 1944 година бригадата заминала на кумановскиот терен, со цел да се вооружи. Во една темна ноќ, големата колона борци на бригадата се упатила кон Вардар, со цел да го премине. Борците кои незнаеле да пливаат, меѓу кои бил и тој се удавиле во надојдените води на Вардар.
2 Наводи
Ангел Србинов

Ангел Србинов ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно земјоделско семејство. Се занимавал со земјоделство, а кратко време бил и општ работник. Бил симпатизер на народноослободителното движење ѝ од 1943 година, активно се вклучил во борбата против окупаторот. Со формирањето на Четвртиот скопски партизански одред, во пролетта 1944 година исцело се ставил на располагање на одредот и го снабдувал со храна, облека и друго. Вршел и многу значајни курирски задачи. Неговата активност ја открила окупаторската бугарска фашистичка полиција и го затворила. По мачењето во затворот, бил стрелан од страна на Бугарската полиција. Посмртните останки му биле пренесени и закопани на гробиштата во родното село.
2 Наводи
Димитар Ставревски

Димитар Николов Ставревски ( во — во ) — македонски партизан, борец за слобода на Македонија и учесник во НОВ.
1 Животопис
По завршувањето на основното училиште изучил занает и работел како кројачки работник. Слабите и материјални услови за живеење го принудиле да се пресели во Скопје. Активно се вклучил во помагањето на оруженото востание. Учествувал во собирањето на народна помош, во растурањето на летоци и организирање на младината за вклучувањето во народноослободителното движење. На 6 септември 1944 година заминал на Китка и стапил во четвртиот баталјон на Дванаесеттата македонска ударна бригада, при нејзиното формирање. Подоцна, во состав на истата единица учествувал во сите борби и акции против балистите и Германците. Во жестоката борба против балистите, храбро загинал во близина на селото Добри Дол. Неговите останки биле пренесени и погребани на скопските гробишта.
2 Наводи
Евто Спасовски

Евто Нисев Спасовски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во занаетчиско сиромашно семејство. Уште во своето рано детство го почувствувал тешкиот живот и сиромаштијата на ситните и немоќни занаетчии. По завршувањето на основното училиште, го изучил ќурчискиот занает. Уште како млад се вклучил во редовите на напредната работничка младина. Цврсто бил уверен дека само преку бескомпромисна борба против експлоататорите, може да се дојде до рамноправност и слобода. Во деновите кога на Козјак партизаните воделе херојски борби против окупаторот, бил поврзан со Карпошовите борци. Во својата куќа ги засолнувал илегалците како и активните борци. Ги задржувал сè додека имало потреба од нивно престојување, а потоа ги поврзувал со партизанските единици. Неговата секојдневна илегална работа била откриена од страна на окупаторската бугарска фашистичка полиција и заедно со уште неколку соработници во мај 1944 година бил затворен. Окупаторската власт го осудила на доживотна робија. Казната започнал да ја издржува во затворот во Идризово. Во август 1944 година сите политички затвореници од овој затвор, биле ослободени од страна на Треттата македонска ударна бригада. По излегувањето од затворот станал борец на таа бригада. Како борец се истакнал со својата храброст и борбеност и за кратко време станал политички комесар на чета. Учествувал во бројни борби и акции на бригадата. Во борбата во близина на селото Крушопек - Скопско, храбро загинал кон крајот на октомври 1944 година.
2 Наводи
Лазо Стаматовски

Лазо Стаматовски ( во — во ) — македонски партизан, борец за слобода на Македонија и учесник во НОВ.
1 Животопис
Основното училиште го завршил во родното село. Во потрага за подобар живот, се преселил во Скопје и работел како општ работник. Како напреден младинец стапил во Дванаесеттата македонска ударна бригада, во септември 1944 година. Беше борец во втората чета на првиот баталјон. Уште во првите борби против балистичките банди, се истакна како храбар борец. На 13 ноември 1944 година, со бригадата се упатил кон Скопје, за да учествува во борбите за ослободување на главниот град на Македонија. Учествувал во уличните борби против фашистичкиот германски окупатор. Храбро загинал при преземањето на зградата на Радио Скопје. Неговите посмртни останки биле погребени на градските гробишта.
2 Наводи
Васе Стаматовски

Васе Пандил Стаматовски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно семејство. Заедно со своите родители, тој се преселил во Скопје. Во Скопје бил приклучен во подготовките за оружено востание против окупаторот. Стапил во Дванаесеттата македонска ударна бригада и бил борец во вториот баталјон. Се истакнал во борбите на бригадата против непријателот, како храбар борец и затоа му било доверено да стане пушкомитралезец. Посебно се истакнал во борбите за приодите кон Скопје. На 13 ноември 1944 година, во уличните борби за ослободување на Скопје, учествувал во опколувањето на поголема група Германци во нивната офицерска менза што била сместена во зградата на бившото училиште „Гоце Делчев“. Без да чека посебна наредба се префрлил и приближил до утврдената зграда и со рафалите од својот пушкомитралез успеал да уништи голем број Германци. Во оваа последна борба, смртно бил погоден од непријателски куршум. Неговите останки биле закопани на скопските rpoбиштa.
2 Наводи
Ламбе Стефанов

Ламбе Д. Стефанов ( во — во ) — македонски партизан, борец за слобода на Македонија и учесник во НОВ.
1 Животопис
Во Скопје се доселил 1941 година ѝ бил вклучен во помагањето на оруженото востание против окупаторот. Бил активен учесник во народноослободителната борба од 1944 година. Во август - септември бил вклучен во ударните диверзантски акции во градот и ги известувал народноослободителните бригади за положбата и стратегиските позиции на непријателот. Во една акција за прибирање оружје, бил откриен од Германците ѝ на самото место стрелан.
2 Наводи
Панко Стамболиев

Панко Крстов Стамболиев ( во — во ) — македонски партизан, борец за слобода на Македонија и учесник во НОВ.
1 Животопис
Произлеrува од земјоделско семејство. Завршил основно училиште, а потоа работел на својата земја. По формирањето на Шеснаесеттата македонска ударна бригада активно ја помагал. Собирал храна и друг потребен материјал за партизаните. Како активист, по една тешка борба на бригадата против балистите, бил фатен и ѕверски претепан. Од тешките последици по мачењето, починал во почетокот на 1945 година.
2 Наводи
Борис Станојковиќ

Борис Михајло Станојковиќ ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно земјоделско семејство. Завршил основно училиште, а потоа се занимавал со земјоделство. Поради тоа што не можел да го прехрани семејството, обработувал и земја на поимотните coceлaни. Поради тоа што ги помагал подготовките за оруженото востание против окупаторот, бил интерниран 1943 година во Бугарија. Како интернирец, работел тешка физичка работа, како рудар. Во август 1944 година, се вратил во родното село и веднаш стапил во борбените редови на Треттата македонска ударна бригада. Со бригадата учествувал во борбите кај Лојане, Табановце, Ристовац како и на велешкиот терен. Во октомври 1944 година, во борбата против Германците и балистите во околината на реката Треска, бил тешко ранет и заробен. Веднаш потоа, балистите на ѕверски начин го убиле и телото му го фрлиле во надојдената река Треска.
2 Наводи
Ѓорѓи Стојановски

Ѓорѓи Бојков Стојановски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште. Поради слабите материјални услови не можел да го продолжи образованието и затоа изучил занает и станал столар. Во втората половина на 1944 година се вклучил во народноослободителното движење и материјално го помагал. Во Шеснаесеттата македонска ударна бригада стапил рано и во состав на истата се пројавил со својата решителност и храброст. На неколку денови пред ослободувањето на Скопје, храбро загинал во една битка кај селото Бањани. Бил закопан во селото Бањани, а подоцна неговите останки беа пренесени и погребани на градските гробишта.
2 Наводи
Галатеја (месечина)

Галатеја (или Нептун VI) — четврта по близина внатрешна месечина на Нептун. Наречена е по Галатеја, една од Нереидите од старогрчката леганда во која напусто бил заљубен киклопот Полифем.
1 Откривање
Месечината е откриена кон крајот на јули 1989 г. според сликите направени од сондата „Војаџер 2“ и ја добила привремената ознака S/1989 N 4. Откритието е објавено на 2 август истата година, а трајното име го добила на 16 септември 1991 г.
2 Физички својства
Галатеја има неправилен облик и нема знаци на каква било геолошка изменетост. Веројатно е дека се работи за збировит отпад составен од парчиња од првобитните Нептунови месечини, кои се судриле поради растројувања од месечината Тритон наскоро по нејзиниот зфат во многу занесена првична орбита.
3 Орбита
Орбитата на Галатеја лежи под полупречникот на Нептуновата синхрона орбита, така што таа бавно се врти навнатре под дејство на плимно забавување, и со време може да се судри со планетата или да се распарчи во нов планетарен прстен откако ќе ја премине својата Рошова граница под дејство на плимно растегнување.
Галатеја е пастирска месечина за Адамсовиот прстен кој е 1.000 км вон својата орбита. Резонанциите со Галатеја се во сооднос 42:43 и се сметаат за најверојатниот механизам со кој се заробени уникатните лакови кои постојат во прстенот. Нејзината маса е проценета врз основа на радијалните растројувања кои ги предизвикува во прстенот.
Пројче Најдоски

Пројче Вељанов Најдоски-Сокле (15.02.1920, — , ) — македонски партизан, борец за слобода на Македонија и учесник во НОВ.
1 Животопис
Наместо да стапи на отслужување на воениот рок во Бугарија, се приклучил кон Прилепскиот партизански одред „Димитар Влахов“. По разбивањето на одредот за време на офанзивата на бугарската војска и полиција, Пројче најмногу му помогнал на ранетиот Владо Лапецот-Корда да заздрави, за да можат неговите соборци да го префрлат во Прилеп.
Со другите прилепски партизани заминал кај манастирот до селото Прилепец, а на 19 декември 1942 година загинал во борбата со бугарската војска и полиција.
Вандализам

Вандализам (|vandalisme) — поим што е во употреба за намерно оштетување на културните добра и вредности. Вандализмот во поширока смисла означува секоја намерна штета на каков било предмет или објект, создаден со туѓа работа или креација. Ваквото оштетување не мора и најчесто нема практични или материјални мотиви, туку претставува резултат на суета, инает, каприц или лични фрустрации и сл. Во потесна смисла на зборот, ова значи оштетување на културни предмети и содржини, како што се написи или книжевни и уметничка дела, споменици на културата, слики, итн. Вандализмот може да има верски, идеолошки или политички мотиви, но може да биде и мотивиран од субјективно задоволство што уништува предметот на уништувањето односно омразата.
Васе Стојановски

Васе Стојановски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно семејство. Завршил основно училиште, а потоа работел како продавач во книжара. Како симпатизер на народноослободителното движење бил приклучен во помагањето на оружено востание против окупаторот. Извршувал важни задачи, собирал народна помош, бил снабдувач на печатарски материјали и делел илегални летоци. Во редовите на Дванаесеттата македонска ударна бригада стапил речиси веднаш по нејзиното формирање. Бил поставен за политички делегат на вториот вод од третата чета. Учествувал во сите борби на бригадата против балистичките банди, сè до жестоката борба кај селото Долно Соње и Говрлево, каде храбро загинал. Неговите посмртни останки биле пренесени и погребани во скопските гробишта.
2 Наводи
Блаже Стојановски

Блаже Иванов Стојановски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно семејство. По завршувањето на основното образоѕание, се занимавал со земјоделство и сточарство. На 6 септември 1944 година, стапил во борбените редови на Дванаесеттата македонска ударна бригада. Бил учесник во сите нејзини борби против балистичките банди и германските поробувачи. Во октомври 1944 година, за време на изведување воена вежба на една од единиците на бригадата, на теренот меѓу Ракотинци и Сопиште, смртно бил погоден од залутан куршум на стражарското место. Неговите посмртни останки биле закопани на селските гробишта.
2 Наводи
Русе Стојановски

Русе Ѓурев Стојановски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во многу сиромашно земјоделско семејство. Татко му се занимавал со земјоделство, а тој му помагал за потоа да работи како овчар. Во септември 1944 година, кога низ неговото село поминале партизаните, без двоумење ѝ се приклучи на Треттата македонска ударна бригада. Бил учесник во борбите кај Велес, Штип и други места. На 20 октомври 1944 година, на теренот на Треска, бил опколен од непријателот. За да не падне жив во непријателските раце, се фрлил во реката Треска и се удавил.
2 Наводи
Васил Стојановски

Васил Петрушев Стојановски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во земјоделско семејство. По завршувањето на основното училиште, останал во родното село и се занимавал со земјоделство. На 6 август 1944 година, стапил во Треттата македонска ударна бригада. Во редовите на бригадата учествувал во борбите на кумановскиот и велешкиот терен, а потоа и на скопските терени. Бил учесник во ycпeшното дејство на бригадата за ослободување на политичките затвореници од затворот во Идризово. На 20 октомври 1944 година, тој храбро загинал, во борбите против балистите и Германците, кај реката Треска. Бил закопан на местото каде што загинал.
2 Наводи
Владимир Стојановски - Лале

Владимир Стојановски - Лале ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно семејство. Завршил основно училиште и три класа гимназија. Потоа работел во Скопје и Нови Сад како слаткарски работник. Како симпатизер на народноослободителното движење учествувал во организираната борба против окупаторот. Бил член на воспитна група, во која се разработувала марксистичка литература. Дејствувал во редовите на младината за придобивање нови приврзаници за ослободителното движење. Собирал материјална помош за партизаните. Бил учесник и во одделни диверзантски акции. Во септември 1944 година станал борец на Шеснаесеттата македонска ударна бригада, со која учествувал во тешките борби против балистите во Скопска Црна Гора, како и против германските моторизирани колони во Качаничката Клисура. Храбро загинал во уличните борби за ослободување на својот роден град - Скопје. Неговите посмртни останки биле закопани на скопските гробишта.
2 Наводи
Културоцид

Културоцид, културен геноцид или културно чистење — поим што се користи во меѓународното право за „културната“ компонента на геноцидот, односно систематско поништување и уништување на културните вредности, добра и пред сè културниот (националниот) идентитет. Во најголем број случаи злосторства од типот „културоцид“ се поврзани со одредена етничка или религиозна група или поретко цел еден народ (пример муслиманите во поранешна Босна и Херцеговина). „Културоцид“ е само делумно кодифициран во меѓународното кривично право и само мал број лица е суден за овој вид геноцид (Ратко Младиќ во Хашкиот трибунал за поранешната Југославија). „Културоцид“ многу често се користи и за систематско искоренување на регионалните дијалекти (јазичен пуризам), палење книги, ''damnatio memoriae'', цензура, па и асимилацијата на јазици (најновите обиди на Бугарија да врши јазична асимилација). Понатаму, негирањето на различните елементи на културен национален идентитет, договори за менување културен идентитет, обиди за бришење колективна меморија на народот или одредена група, разни форми на рестрикции и цензурирања на една култура, посебно цензури во врска со јавните медиуми или другите идентитетски ограничувања и „прочистувања“, како пример на таквите јавни и други архиви или библиотеки од содржината што се смета за неприфатлива и сл.
Активностите кои се сметаат за ''културоцид'' влегоа во меѓународно кривично право, преку договори и конвенции што третираат одредени активности насочени кон намерно уништување спомениците на култура и другите елементи на културниот идентитет - како воени злосторства. „Културоцид“ како систематско уништување на една култура има генерално два вида. Едниот е свесно систематско и масовно уништување, а другиот почест облик е културната асимилацијата (пред која исто така, по правило, претходи фаза на културно бришење или културна деградација односно идентитетска деградација).
1 Поврзано
*Jus Cogens право
*Човекови права
*Геноцид
*Етноцид
*Вандализам
Санде Стоилковски

Санде Ванев Стоилковски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште, а потоа се занимавал со земјоделство и сточарство. Во 1941 година бил мобилизиран во окупаторската бугарска фашистичка војска. Кога му се укажала можност избегал од единицата и ѝ се приклучил на Треттата македонска ударна бригада. Во нејзините редови го поминал целиот борбен пат. Бил учесник во бројните борби и победи над непријателот. Во крвавите борби, од обичен борец израснал во командир на чета. На скопските терени учествувал во успешната акција за ослободувањето на политичките затвореници од затворот во Идризово. Потоа со својата бригада пак дејствувал на скопските терени и во октомври 1944 година храбро загинал во крвавите борби против балистите и Германците во околината на Шишево.
2 Наводи
Стојан Стојменовски

Стојан Бојков Стојменовски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно семејство. Се занимавал исклучиво со земјоделство. Бил вклучен во помагањето на народноослободителното оружено востание против окупаторот. Поради тоа окупаторската бугарска фашистичка полиција често го малтретирала. На 1 август 1944 година стапил во Треттата македонска ударна бригада. Бил учесник во нејзините борби кај Табановце, Ристовац, Лојане, Страцин и други места. Со својата храброст им служел за пример на другите соборци. Бил учесник во борбите против балистичките банди на реката Треска, во октомври 1944 година. Во оваа борба загинал, откако по силен германски артилериски оган од далекометни топови, бригадата била принудена да се повлече.
2 Наводи
Петко Стојковски

Петко Томев Стојковски ( во — во ) — македонски партизан, борец за слобода на Македонија и учесник во НОВ.
1 Животопис
Непосредно по пуштањето од окупаторската бугарска фашистичка војска во која бил регрутиран, организирано почнал да работи за народноослободитепното движење. Бил приклучен во ударна група со која учествувал во многу акции против окупаторот и ги известувал единици на НОВ за положбата на непријателот, кои се приближувале околу скопскиот терен. За потребите на овие единици, честопати носел воен и друг материјал. Во извршувањето на овие задачи бил фатен при носењето оружје за потребите на Шеснаесеттата македонска ударна бригада. Гестаповците кои го фатиле со оружје, го затвориле неколку дена во затвор, а потоа на 12 септември 1944 година го стрелале.
2 Наводи
Пелистерски каранфил

''Пелистерски или полегнат каранфил (Dianthus myrtinervius)'' — вид каранфил карактеристичен за Македонија, Албанија и Грција. Пелистерскиот каранфил претпочита добро исцедена неутрална до алкална почва, може да се одгледува во каменити градини, подигнати леи или покрај патеки.
1 Опис и распространетост
Повеќегодишно, ниско, ползечко растение, силно разгрането од основата; гранчињата долги 2-5 см со ретки листови. Листовите немаат влакна, долги 2-5 мм, елиптични, подолги од интернодиумите, со три јасни жили од кои две по рабовите; рабовите со кратки цилии. Цветовите се поединечни, со две чашкини лушпи. Чашкините лушпи се елиптично јајцевидни, нагло стеснети во тесен издолжен дел со три слабо видливи жили; долги половина или 2/3 од чашката. Чашката цилиндрична, долга 6-8 мм и широка до 2 мм, без влакна; запците на врвот двапати подолги од ширината, рабовите со многу ситни тенки влакна. Венечната ламина розова, долга 3-5 мм, основата влакнеста, рабовите назабени.
Се јавува на високопланински пасишта со силикатна подлога до 2600 м. Забележан единствено на врвот Пелистер, на планината Баба.
2 Подвидови
Само еден подвид во моментов се смета за валиден. Истиот е прилично џуџест и формира групи.*''Dianthus myrtinervius'' subsp. ''caespitosus'' Strid & Papan.
3 Галерија
Росела Посторино

Росела Посторино (Реџо Калабрија, 1978) е италијанска авторка. Во 2013 година ја освоила ''Интернационалната награда Чита ди Пене,'' а во 2018 година ги освоила Рапало Кариџе награда и наградата Кампиело.
1 Живот
Родена во Реџо Калабрија во 1978 година, Посторино е израсната во Сан Лорензо ал Маре, Лигурија. Во 2001 година се преселила во Рим.
Посторино ја објавила својата прва приказна „Во капсула“ во 2004 година во антологијата ''Девојки што треба да ги знаете''. Во 2007 година го објавила својот прв роман ''Собата горе''.
Нејзиниот роман ''Дегустаторите од'' 2018 година ја освоила 56. наградата Кампиело, Луиџи Пусо награда, Рапало Кариџе награда, и Награда Вигевано Лучио Мастронарди.
Посторино има исто така преведено и уредувано дела од Марагарит Дирас.
2 Дела
Росела Посторино е автор на 4 романи, потоа белетристика, и две антологии.
3 Библиографија
*''Anticorpi: dialoghi con Emma Dante e Rosella'' Посторино di Luisa Cavaliere, Napoli, Liguori, 2010
Брич

Брич — нож за бричење. Истиот е исклучително остар и како секој нож служи и како оружје. Се состои од дршка - корици и сечило. Кориците може да бидат изработени од различни материјали, а сечилото од челик. Со преклопување, сечилото влегува во сопствената дршка, која станува корици и го прави безопасно. Го користеле скоро сите нации. Денес многу ретко се користи за бричење.
1 Историја
Првите бричеви биле направени од школки и заби од ајкули. За тоа сведочат археолошките наоди од камено време, стари 6 милениуми. Ножевите за бричење биле изработувани од некои карпи како што е кременот. Тие се исклучително остри и долго имале предност во однос на бричевите од метали, познати во тоа време. Пронајдени се во ископините во Стар Египет, Кина, Јапонија, Грција, Римско Царство. Сечилата им биле изработувани од бронза, но и од злато.
Првите бричеви не биле зглобни, туку биле изработувани од едно, монолитно парче. Со текот на времето, тие претрпеле разни промени. Меѓу другото, станале зглобни и со разни облици. Сечилата биле од сè поквалитетен челик и сè поостри, а дршките, односно кориците, од различни материјали, изработувани и од благородни метали и украсувани и обогатувани со апликации од скапоцени камења. За да станат уште поостри и подолго да бричат квалитетно, биле правени бричеви на кои им се менувале сечилата. Со пронаоѓањето на бричалката на американскиот стопанственик Кинг Жилет, чие сечило било заменето со метален лим за еднократна употреба, биле создадени „жилети“ кои наскоро и целосно го замениле класичниот брич. Во времето на жилети и електрични бричалки, бричот скоро целосно престанал да се користи. Од бричот на друг страна настанале ножеви на склопување – чакии.
2 Употреба
Бричот главно се користел за таканаречено „влажно бричење“ кога лицето, пред бричење, е навлажнето со специјална течност и сапун за бричење. Неговата употреба бара одредена вештина. Дури и најмала неумешност и лош агол кон кожата на лицето може да предизвика непријатни повреди. Во текот на бричењето бричот мора да се остри неколку пати.
Една комитска

„''Една комитска''“ — македонска народна песна. Песната е посветена на некоја си понова генерација, „во духот“, комити кои сè уште ја бранат Македонија. Песната има патриотски карактер.
1 Текст
Се собрале комитите
ќе ги бркаат душманите:
- Кажи, кажи чедо мое мило,
дал' ја сакаш Македонија?
- Ах, живот давам, земја не оставам
да ја гази куче душманско.
Наш'та крв е стара македонска,
Гоце Делчев, Карев, Сандански.
Среде Скопје, град Македонски,
пак се прочу по 100 години -
тука има уште комити,
клетва даваат, срце им гори.
- Ах, живот давам, земја не оставам
да ја гази куче душманско.
Наш'та крв е стара македонска,
Гоце Делчев, Карев, Сандански.
- Ах, живот давам, земја не оставам
да ја гази куче душманско.
Наш'та крв е стара македонска,
Александар Македонски.
Мериибре Кети

Мериибре Кети, исто така познат по неговото Хорово име Мериибтави, бил фараон од 9-та или 10-тата династија на Египет, за време на Првиот среден период..
1 Владеење
Некои научници веруваат дека Мериибре Кети бил основач на 9-та династија, хераклеополски номарх кој собрал доволно авторитет за да се прогласи за легитимен наследник на 6-та династија на фараоните. Се чини дека Мериибре владеел со соседните номарси со железна тупаница, и најверојатно поради тоа во подоцнежните времиња овој владетел е споменат од Манетон како злогласниот ''Актоес,'' зол цар, кој полудел, а потоа бил убиен од крокодил.
Алтернативно, други египтолози како Јирген фон Бекерат наместо тоа веруваат дека Мериибре владеел кон крајот на 10-та династија, непосредно пред кралот Мерикаре.
Заради спротивставените мислења на научниците, владеењето на Мериибре е тешко да се датира со сигурност; ако тој навистина бил основач на 9-та династија, неговото владеење требало да започне конвенционално околу 2160 година п.н.е., додека во вториот случај неговото владеење требало да започне околу еден век подоцна.
2 Потврди
Бидејќи неговото име не се споменува во Кралскиот список од Торино, овој владетел е познат само по неколку предмети: еден вид бакарен мангал или корпа од гробница во близина на Абидос (пронајден заедно со палета која го носи името на царот Merikare), сега изложен во музејот Лувр; на стапче од абонос од Меир сега во Музејот во Каиро (JE 42835), на фрагмент од ковчеже од слонова коска од Лишт, и некои други ситни наоди. Благодарение на овие неколку споменици, кралската титула на Мериибре е најцелосна меѓу познатите фараони од овој период.
Езеро рајско убаво

„''Езеро рајско убаво''“ — македонска народна песна. Песната е посветена на браќата Миладиновци. Песната има месен карактер.
1 Текст
Езеро рајско убаво,
слатко, бисерно, чудесно,
не испраќај си ветрови,
реката Дрим ми ја матиш.
Излегов да се прошетам,
крај Дримот у езерото,
од што ветрови вееја
тамо песна пееја:
- “О, што сум слатко заспало,
па брата на сон сонувало“.
- Кои сте вие двајцата
што бели книги читате,
галеби лисја ви вртат?
- Миладиновци ние сме.
Во сон си поздрав праќаа,
од Димитри и Константин,
поздрав од Миладиновци
до народ в' Струга и струшко.
Поздрав за Македонија,
нашава мила татковина.
- Ние сме браќа Миладиновци,
Константин и Димитрија,
млади стружани, учители,
од златна Струга, убава.
Во Струга сме се родиле,
песни, приказни собирале,
од народ поклон оставиле.
Со перо в' рака се боревме
слобода да добиеме
од пусти грчки тирани.
- А зошто толку сте мачени,
брада пуштиле, потемнеле,
очите ви се насолзени
крвави солзи роните?
По бел си свет си одевме,
наша слобода баравме,
никаде правда не најдовме.
Секаде душман нè бараше
и в' зандан нас нè затвори,
в' Стамбола зандан' да гниеме.
Инуитска група

Инуитска група — група на напредни неправилни месечини на Сатурн кои следат слични орбити. Нивните големи поуоски се движат од 11 до 18 Гм, наклоните им изнесуваат од 40° до 50°, а занесеноста им е од 0,15 до 0,48. Потребни им се околу 2 години за да направат круг околу Сатурн.
Меѓународниот астрономски сојуз користи имиња од инуитската (ескимска) митологија за овие месечини.
Во првите набљудувања групата делувала прилично еднообразна, со светлоцрвена боја (бојни показатели B−V = 0,79 и V−R = 0,51, слична на Галската група) and similar infrared spectra. Меѓутоа, во поново време се покажало дека Ијирак е значително поцрвен од Палијак, Сијарнак и Кивиук. Покрај тоа, за разлика од другите три, спектарот на Ијирак не покажува слабо впивање близу 0,7 μм. Оваа одлика се должи на можна хидрација од вода.
Спектралната еднообразност (со исклучок на Ијирак) одговара на тезата за настанок од првобитно тело, но распределбата на орбиталните параметри бара дополнителни образложенија. Неодамна објавените вековни резонанции меѓу членовите може да дадат образложение за распределбата по распрснувањето.
Во октомври 2019 г. е објавено дека се откриени уште две месечини во групата. Тие се дел од поголемото откритие на 20 месечини на Скот Шепард со телескопот „Субару“ на Мауна Кеја, сите со пречник од околу 5 км. Двете нови месечини од групата исто така ќе добијат ескимски имиња.
1 Членови
Ова се членовите на групата, подредени по близина до Сатурн:
* Кивиук
* Ијирак
* Палијак
* S/2004 S 29
* S/2004 S 31
* Сијарнак
* Таркек
Бевин (месечина)

Бевин (|Bebhionn) или Сатурн XXXVII — мала неправилна месечина на Сатурн. Откриена е од Скот Шепард, Дејвид Џуит, Џен Клина и Брајан Марсден во нивните набљудувања од 12 декември 2004 и 9 март 2005 г. Откритието е објавено на 4 мај 2005 г.
Месечината има пречник од околу 6 км и кружи околу Сатурн на просечно растојание од 16,89 Гм во рок од 820,13 дена при наклон од 41° кон еклиптиката (18° кон Сатурновиот екватор) со занесеност од 0,333. Утврдено е дека вртежниот период ѝ изнесува часа според мерењата на вселенското летало „Касини“.
1 Име
Месечината го добила своето трајно име во април 2007 г. во чест на Бевин, божица на плодноста од раната ирска митологија.
Галска група

Галска група — група на напредни неправилни месечини на Сатурн кои следат слични орбити. Нивните големи поуоски се движат од 16 до 19 Гм, наклоните им изнесуваат од 35° до 40°, а занесеноста им е околу 0,53.
Меѓународниот астрономски сојуз користи имиња од келтската митологија за овие месечини.
Сличноста на средните орбитални елементи довела до мислење дека телата се од заедничко потекло, настанати со распад на првобитно тело. Подоцна е утврдено дека групата физички еднообразна, при што сите месечини имаат светлоцрвена боја (бојни показатели B − V = 0,91 и V − R = 0,48) и слични показатели во инфрацрвениот спектар
Во поново време е откриен извонредниот факт дека Албиорикс (најголемата месечина во групата) впрочем има две бои: едната складна со Еријап и Тарвос, а другата помалку црвена. Наместо заеднички предок, се претполага дека Тарвос и Еријап може да се парчиња од Албиорикс, поради што во него останал голем кратер со не толку црвена боја. Во тој случај, судреното тело би имало пречник од 1 км и релативна брзина околу 5 км/с, предизвикувајќи кратер со пречник од 12 км. Таквите судари во минатото на Сатурновиот систем се докажани со кратерите од слична големина на месечината Феба.
Во октомври 2019 г. е објавено дека се откриени уште две месечини во групата. Тие се дел од поголемото откритие на 20 месечини на Скот Шепард со телескопот „Субару“ на Мауна Кеја, сите со пречник од околу 5 км. Младата месечина S/2004 S 24, исто така има напредно движење, но кружи на многу поголемо растојание од Сатурн за разлика од останатите членови на Галската група. Таа сепак ќе добие име според личност од галската митологија.
1 Членови
Ова се членовите на групата, подредени по близина до Сатурн:
* Албиорикс
* Бевин
* Еријап
* Тарвос
* S/2004 S 24
Планинарски дом „Димитар Илиевски-Мурато“

Планинарски дом „Димитар Илиевски-Мурато“ или Планинарски дом „Големо Езеро“ — планинарски дом во Македонија, сместен на надморска височина од 2.218 метри, на самиот брег на Големото Езеро, на планината Баба.
1 Местоположба
Домот се наоѓа на надморска височина од 2.218 метри на самиот брег на Големото Езеро, на околу 40 километри од градот Битола.
За да се стигне до Големо Езеро од Битола треба да се мине низ селото Нижеполе и населбата „Стрежево“ сместена на околу 1.300 метри надморска висина. Патот води преку Дебел Рид кој се минува за околу 2,5 часа со средно темпо. Патем има три чешми со студена планинска вода. Патот по Дебел Рид е кривулест и со каменита подлога. На средината од рутата се наоѓа месноста Саракачански Колиби каде во минатото се наоѓало номадско село со бачило овци. Оттогаш останале остатоци од камени колиби за потребите на сточарите-номади. По преминувањето на Лаг Поток се доаѓа до една блага висорамнина од околу 1,5 до 2 километри по што се доаѓа до Големо Езеро.
Втора насока кон Големо Езеро е таа што минува по долината на реката Сапунџица, една од трите притоки што ја создаваат реката Драгор, заедно со Лаг Поток и Црвена Река. За разлика од патеката по Дебел Рид оваа насока е подолга и полесна за пешачење. До оваа патека се стигнува преку целта на ски-лифтот „Чука“, а земјениот пат води по долината на Сапунџица до месноста Дурмишова Чешма. Оттаму, на околу три часа пешачење, се стигнува до Орлови Бари, две сезонски езера кои кон крајот на летото пресушуваат. Во продолжение на стариот француски пат изграден во текот на Првата светска војна, по околу еден час пешачење, се стигнува до посакуваната цел.
До Големо Езеро се стигнува и од страната на Преспанско Езеро. Од селото Брајчино времетраењето на искачувањето изнесува околу 4 часа. Од Претор и Сливница преку Два Гроба, а исто така пристап има и по Кранска Река од селата Крани и Арвати.
Освен по патеки за пешачење, до Големо Езеро се стигнува по земјен автомобилски пат со помош на теренско возило, со крос-мотоцикл и со велосипед. Должината пак на оваа дестинација од Битола, преку Палиснопје, Широка до Големо Езеро изнесува околу 40 километри.
2 Историја
Планинарскиот дом познат бил изграден во 1951/52 година. Истиот изгорел во пожар во 1975 година, а сегашниот дом бил изграден во 1978/79 година во негова непосредна близина.
3 Особености
Планинарскиот дом располага со шест големи простории за спиење со вкупно 30 кревети и околу 20 душеци, голема трпезарија, кујна, затоплување на дрва, струја на агрегат, вода. Тоалетот е јавен на 30 метри од домот.
Во текот на летните месеци (од почетокот на мај, до крајот на октомври), планинарскиот дом е секогаш отворен за време на викендите, а во текот на зимата, може да биде отворен по договор.